Broj: 7 Su-71/2021-8

 Rijeka, 18. ožujka 2021.

 Sukladno odredbi članka 138. Zakona o državnim službenicima ("Narodne novine" broj 92/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 1/15, 138/15, 61/17, 70/19 i 98/19), a na temelju prethodnog odobrenja Ministarstva pravosuđa i uprave Republike Hrvatske, KLASA: 119-02/21-04/84, URBROJ: 514-08-03-02-01/02-21-09 od 3. ožujka 2021. godine, Županijski sud u Rijeci objavljuje

**OGLAS**

**za prijam namještenika na određeno vrijeme**

 **na radno mjesto: - ČISTAČICA -**

**- 1 (jedan) izvršitelj/ica**

**radi zamjene duže odsutne namještenice**

ODSJEK POMOĆNO-TEHNIČKIH POSLOVA:

Namještenik IV. vrste – čistač/čistačica – 1 (jedan) izvršitelj/ica

Stručni uvjeti:

* završena niža stručna sprema ili osnovna škola

 Osim navedenih uvjeta, kandidati moraju ispunjavati opće uvjete za prijam koji su propisani odredbama članka 48. Zakona o državnim službenicima.

 Ne može biti primljena osoba za čiji prijam postoje zapreke iz članka 49. Zakona o državnim službenicima.

 Na oglas se mogu prijaviti osobe oba spola. Riječi i pojmovi koji imaju rodno značenje korišteni u ovom oglasu odnose se jednako na muški i ženski rod bez obzira jesu li korišteni u muškom ili ženskom rodu.

 Kandidat se prima uz obvezni probni rad u trajanju od dva (2) mjeseca.

 U prijavi na oglas potrebno je navesti osobne podatke podnositelja prijave (osobno ime i prezime, datum i mjesto rođenja, adresu stanovanja, broj telefona te po mogućnosti adresu elektroničke pošte) i naziv radnog mjesta na koje se osoba prijavljuje.

 Prijavu je potrebno vlastoručno potpisati.

 Uz prijavu, kandidati su dužni priložiti:

1. životopis,
2. dokaz o stečenoj stručnoj spremi/preslika svjedodžbe,
3. dokaz o hrvatskom državljanstvu (preslika osobne iskaznice, vojne iskaznice, putovnice ili domovnice),
4. preslika rješenja ili potvrdu o priznatom statusu - kao dokaz prava prednosti pri zapošljavanju, ako se kandidat na njega poziva.

 Isprave se prilažu u neovjerenoj preslici, a prije izbora kandidata predočit će se izvornik.

 Kandidatom prijavljenim na oglas smatrat će se samo osoba koja podnese pravovremenu i urednu prijavu te ispunjava formalne uvjete iz oglasa. Urednom prijavom smatra se prijava koja sadrži sve podatke i priloge navedene u oglasu.

 Osoba koja nije podnijela pravovremenu i urednu prijavu ili ne ispunjava formalne uvjete iz oglasa, ne smatra se kandidatom prijavljenim na oglas, o čemu joj se dostavlja pisana obavijest putem elektroničke pošte ili poštom.

 Rok za podnošenje prijava je 8 (osam) dana od dana objave oglasa na mrežnim stranicama Ministarstva pravosuđa i uprave Republike Hrvatske *(mpu.gov.hr)*. Oglas će biti objavljen i na mrežnim stranicama Županijskog suda u Rijeci *(https://sudovi.hr/zsri)*, a o njemu će biti obaviještena i nadležna služba za zapošljavanje.

 Prijave se podnose neposredno ili poštom na adresu Županijski sud u Rijeci, Ured predsjednika, Žrtava fašizma 7, 51000 Rijeka, s naznakom: "Prijava na oglas - prijam namještenika na određeno vrijeme".

 Osoba koja prema posebnim propisima ostvaruje pravo prednosti prilikom zapošljavanja dužna se u prijavi pozvati na to pravo i uz prijavu priložiti svu propisanu dokumentaciju prema posebnom zakonu i ima prednost u odnosu na ostale kandidate samo po jednakim uvjetima.

 Kandidat koji može ostvariti pravo prednosti kod prijma prema članku 101. Zakona o hrvatskim braniteljima iz Domovinskog rata i članovima njihovih obitelji ("Narodne novine" broj 121/17 i 98/19), članku 48.f Zakona o zaštiti vojnih i civilnih invalida rata ("Narodne novine" broj 33/92, 77/92, 27/93, 58/93, 2/94, 76/94, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom ("Narodne novine" broj 157/13, 152/14, 39/18 i 32/20) i članku 22. Ustavnog zakona o pravima nacionalnih manjina ("Narodne novine" broj 155/02, 47/10, 80/10 i 93/11) dužan je u prijavi na oglas pozvati se na to pravo, te je uz prijavu dužan priložiti propisanu dokumentaciju prema posebnom zakonu, pa ima prednost u odnosu na ostale kandidate samo pod jednakim uvjetima.

 Kandidati koji ostvaruju pravo prednosti pri zapošljavanju sukladno odredbi članka 101. Zakona o hrvatskim braniteljima iz Domovinskog rata i članovima njihovih obitelji, uz prijavu na oglas dužni su, osim dokaza o ispunjavanju traženih uvjeta, priložiti i sve potrebne dokaze dostupne na poveznici Ministarstva branitelja Republike Hrvatske: [*https://branitelji.gov.hr/zaposljavanje-843/843*](https://branitelji.gov.hr/zaposljavanje-843/843).

 Kandidati koji se pozivaju na pravo prednosti pri zapošljavanju sukladno odredbi članka 48.f Zakona o zaštiti vojnih i civilnih invalida rata, uz prijavu na oglas dužni su, osim dokaza o ispunjavanju traženih uvjeta, priložiti i rješenje o priznatom statusu, odnosno potvrdu o priznatom statusu iz koje je vidljivo navedeno pravo, izjavu da do sada nisu koristili pravo prednosti pri zapošljavanju po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

 Kandidati koji se pozivaju na pravo prednosti pri zapošljavanju sukladno odredbi članka 9. Zakona o profesionalnoj rehabilitaciji i zapošljavanju osoba s invaliditetom, uz prijavu na oglas dužni su, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom.

 Kandidati pripadnici nacionalnih manjina imaju pravo pozvati se na prednost pri zapošljavanju na temelju članka 22. Ustavnog zakona o pravima nacionalnih manjina, bez obveze dostavljanja dokaza o nacionalnoj pripadnosti.

 Komisiju za provedbu oglasa (u daljnjem tekstu: Komisija) imenuje predsjednik suda. Komisija utvrđuje popis kandidata prijavljenih na oglas koji ispunjavaju formalne uvjete te ih upućuje na razgovor (intervju).

 Za kandidate prijavljene na oglas za popunu slobodnog radnog mjesta, koji ispunjavaju formalne uvjete, provest će se razgovor (intervju).

 Obavijest o vremenu i mjestu održavanja razgovora (intervjua) bit će objavljena najmanje 5 (pet) dana ranije na web stanici Županijskog suda u Rijeci (*<https://sudovi.hr/zsri>*).

 Rezultati razgovora (intervjua) vrednuju se bodovima od 0 – 10.

 Smatra se da je kandidat zadovoljio na razgovoru (intervjuu) ako je dobio najmanje 5 bodova. Nakon provedenog razgovora (intervjua) Komisija utvrđuje rang-listu kandidata na temelju ukupno ostvarenih bodova i sastavlja izvješće o provedenom postupku te ga dostavlja predsjedniku suda radi izbora kandidata.

 Kandidat koji nije pristupio razgovoru smatra se da je povukao prijavu na oglas i više se ne smatra kandidatom.

 Opis poslova i podaci o plaći radnog mjesta koje se popunjava oglasom bit će objavljeni na na mrežnim stranicama Ministarstva pravosuđa i uprave Republike Hrvatske (*mpu.gov.hr*) i Županijskog suda u Rijeci (*https://sudovi.hr/zsri*), istovremeno s objavom oglasa.

 Izabrani kandidat pozvat će se da u primjerenom roku, a prije donošenja rješenja o prijmu u državnu službu, dostavi uvjerenje o zdravstvenoj sposobnosti za obavljanje poslova radnog mjesta (troškove izdavanja uvjerenja snosi Županijski sud u Rijeci), uvjerenje nadležnog suda da se protiv istog ne vodi kazneni postupak, te izvornike dokaza o ispunjavanju formalnih uvjeta iz oglasa, uz upozorenje da se nedostavljanje traženih isprava smatra odustajanjem od prijma u državnu službu.

 O rezultatima postupka oglasa kandidati će biti obaviješteni javnom objavom rješenja o prijmu izabranog kandidata na mrežnoj stranici Ministarstva pravosuđa i uprave Republike Hrvatske (*mpu.gov.hr*) i Županijskog suda u Rijeci (*<https://sudovi.hr/zsri>*).

 Dostava rješenja svim kandidatima smatra se obavljenom istekom 8 (osmog) dana od dana objave na mrežnoj stranici Ministarstva pravosuđa i uprave Republike Hrvatske.

 Ako se na oglas ne prijave osobe koje ispunjavaju propisane i objavljene uvjete, odnosno ako prijavljeni kandidati ne zadovolje na razgovoru (intervjuu), predsjednik suda obustavit će postupak po ovom oglasu.

**ŽUPANIJSKI SUD U RIJECI**